Hanskemakerbakken

Hanskemakerbakken (1–11) er en gate ved Ila i Trondheim som strekker seg fra krysset Koefoedgeilan og Ilevollen til Bynesveien i vest. Gaten fikk sitt navn etter hanskemakeren Ole Gjertsen (1740–1825), som i sin levetid blant annet eide nummer 2 og 4 i samme gate. Hanskemakerbakken har tidligere blitt kalt Schmidtbakken, oppkalt etter Cornelius Schmidt som drev skjenking av brennevin i eiendom nummer 2 rundt 1850.

 Bygninger langs Hanskemakerbakken 
 2: Tidligere Mestermannsløkken, en bygselplass oppkalt etter Mestermannen, som var et annet folkelig navn på bøddelen.
 9: Tidligere Skjefstadgården, en bygård oppkalt etter Hans Petter Skjefstad og hans sønn vognmaker Karl Adolf Skjefstad. Bygården ble revet rundt 1960.
 11: Schnitlerstuen, bolighus oppkalt etter assessor Balthazar Schnitler.

 Litteratur 

 Eksterne lenker 
 Flickr.com – Bildesøk på Hanskemakerbakken

Kategori:Veier i Trondheim
Kategori:Ila (Trondheim)